b'\n_START_ARTICLE_\nLugal-Ane-Mundu\n_START_PARAGRAPH_\nLugal-Ane-Mundu ali Lugalanemundu (sumersko kralj [Bog] ustvaril nebo) je bil najpomembnej\xc5\xa1i kralj sumerske mestne dr\xc5\xbeave Adab in v Seznamu sumerskih kraljev edini predstavnik Adabske dinastije, ki je vladal v 26. ali 25. stoletju pr. n. \xc5\xa1t.._NEWLINE_Seznam navaja, da je po porazu Me\xc5\xa1-ki-ang-Nanija II. Urskega vladal 90 let. Sumerski napisi govorijo, da je osvojil celo Mezopotamijo od Perzijskega zaliva do Zagrosa i Elama._NEWLINE_Njegova dr\xc5\xbeava, katero nekateri zgodovinarji opisujejo kot prvi imperij v pisani zgodovini, je po njegovi smrti razpadla. Oblast v Mezopotamiji, se pravi hegemonija Nipurja, je pripadla Marijski dinastiji, za\xc4\x8den\xc5\xa1i z Anbujem. Bolj verjetno je, da je bil edini hegemon po Lugal-Ane-Mundu samo zadnji kralj iz Marijske dinastije, \xc5\xa0arum-iter. Po zlomu Adabskega kraljestva so druga prominentna mesta ponovno dobila svojo neodvisnost, med njimi Laga\xc5\xa1 (Lugalanda), Ak\xc5\xa1ak, katerega je kmalu zatem osvojilo kraljestvo iz Marija, morda pod Puzur-Niranom, in Ume, katerega kralj Lugalzagesi je raz\xc5\xa1iril svoj imperij na cel Rodovitni polmesec.'